paragraph_text: Alborška pokrajina (perz. استان البرز; Ostan-e Alborz) je najmanja i najnovija među 31 iranskom pokrajinom. Stvorena je 23. lipnja 2010. godine razdvojbom pokrajine Teheranske pokrajine, a smještena je u sjevernom dijelu zemlje podno planine Alborz. Omeđena je Mazandaranom na sjeveru, Kazvinskom pokrajinom na zapadu, Markazijem na jugu, te Teheranskom pokrajinom na istoku. Sjedište pokrajine nalazi se u gradu Karadžu.